มีความรุ้สึกว่าหน้าอกสองข้างหนักไม่เท่ากันค่ะ ข้างซ้ายหนักว่า ควรไปตรวจมะเร็จไหมคะ หรือว่าเป็นช่วงนี้กินไก่เยอะเกี่ยวไหมค่ะ แต่ตอนคลำคือไม่มีก้อนไรเลยนะคะ
สวัสดีค่ะ มะเร็งเต้านมคือโรคมะเร็งที่เกิดจากเนื้อเยื่อที่มีความผิดปกติส่วนใดส่วนหนึ่งภายในเต้านมเปลี่ยนแปลงไปเป็นเซลล์มะเร็งและขยายใหญ่ขึ้นจนกลายเป็นก้อนเนื้อร้าย อาการมักมาด้วยการคลำพบก้อนเนื้อในเต้านมหรือบริเวณรักแร้ มักไม่เจ็บ ก้อนโตมากขึ้นเรื่อยๆ หรืออาจพบมีรูปร่างของเต้านมที่เปลี่ยนแปลงไป หัวนมบุ๋ม เป็นแผล อาจมีน้ำเหลืองหรือของเหลวสีคล้ายเลือดไหลออกมาหรือเป็นผื่นบริเวณหัวนมได้ การกินไก่ไม่ได้กระตุ้นให้เกิดมะเร็งหรือก้อนเนื้อใดๆในเต้านมได้ชัดเจนค่ะจากอาการดังกล่าวมานั้น หากมีขนาดเต้านมที่ไม่เท่ากัน อาจเกิดจากก้อนที่ทำให้รูปร่างของเต้านมเปลี่ยนแปลงไป หรือเป็นก้อนจากสาเหตุอื่นๆเช่น ก้อนเนื้อธรรมดา ก้อนน้ำ ก้อนไขมัน เป็นต้นดังนั้นหากมีขนาดหน้าอก 2 ข้างไม่เท่ากันจริง ควรไปพบแพทย์เพื่อตรวจให้ได้การวินิจฉัยที่แน่ชัดต่อไป ในเบื้องต้นไม่ควรไปกดหรือนวดคลึงเต้านมเองบ่อยๆ เพราะอาจทำให้เกิดการอักเสบขึ้นมาได้ ยังไม่เอายาอะไรไปทาหรือซื้อยามารับประทานเอง และหมั่นคลำก้อนใหม่ๆที่เต้านมเสมอ